**ДОГОВОР**

**№ …………………………………….**

Днес, ………………., в гр. София, между:

**ИЗПЪЛНИТЕЛНА АГЕНЦИЯ ПО ОКОЛНА СРЕДА (ИАОС)**, с адрес гр. София – 1618, бул. „Цар Борис III“ № 136, БУЛСТАТ 831901762, представлявана от г-н Георги Ленков Балчев – изпълнителен директор, в качеството му на Възложител и г-н Георги Игнатиев – началник на отдел „Финанси и стопанско управление“ (ФСУ), наричана за краткост „**ВЪЗЛОЖИТЕЛ**”, от една страна

и

............................(дружество), със седалище и адрес на управление ........................................., ЕИК ........................, наричано за краткост в договора **“ИЗПЪЛНИТЕЛ”**, представлявано от ....................... – управител (изпълнителен директор, прокурист), от друга страна,

**ВЪЗЛОЖИТЕЛЯТ** и **ИЗПЪЛНИТЕЛЯТ** наричани заедно „Страните“, а всеки от тях поотделно „Страна“;

на основание чл. 112 и следващите по раздел II Глава Тринадесета от ЗОП във връзка с одобрен протокол от Изпълнителния директор на Изпълнителна агенция по околна среда (ИАОС) за определяне на изпълнител на обществена поръчка с предмет „Осигуряване на поддръжка на Информационната система за инсталациите, източници на летливи органични съединения (ЛОС) и на публичния регистър на инсталациите, източници на ЛОС“

*се сключи настоящият договор* ***(„Договора/договорът)*** *за следното:*

1. **ПРЕДМЕТ НА ДОГОВОРА**

**Чл. 1.** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да изпълни срещу възнаграждение и при условията на този Договор обществена поръчка с предмет: „Осигуряване на поддръжка на Информационната система за инсталациите, източници на летливи органични съединения (ЛОС) и на публичния регистър на инсталациите, източници на ЛОС“ , наречена за краткост ''услуга''.

**Чл. 2. ИЗПЪЛНИТЕЛЯТ** се задължава да предостави Услугите и поддръжка в съответствие с Техническата спецификация, Техническото предложение на **ИЗПЪЛНИТЕЛЯ**, Ценовото предложение на **ИЗПЪЛНИТЕЛЯ**, съставляващи съответно Приложения № 1, 2 и 3 към този Договор („**Приложенията**“) и представляващи неразделна част от него.

1. Предметът на настоящия договор включва следните две дейности:

А. Дейност I: Осигуряване на поддръжка на Информационната система за инсталациите, източници на летливи органични съединения (ЛОС).

Б. Дейност II: Осигуряване и поддръжка на публичния регистър на инсталациите, източници на ЛОС

(2) За изпълнение на дейностите по ал. 1 се изготвят доклади, в зависимост от етапа на изпълнение, съгласно техническата спецификация.

1. **СРОК НА ДОГОВОРА. СРОК И МЯСТО НА ИЗПЪЛНЕНИЕ.**

**Чл. 3.** Договорът влиза в сила от датата на сключването му.

**Чл. 4.** (1) Срокът за изпълнение на договора е 12 (дванадесет) месеца след сключването му.

**Чл. 5.** Дейностите по поръчката са с място на изпълнение Изпълнителна агенция по околна среда с адрес : гр. София, бул. „Цар Борис III“ № 136.

1. **ЦЕНА, РЕД И СРОКОВЕ ЗА ПЛАЩАНЕ.**

**Чл. 6.** **1.)** Общата стойност на договора, съгласно ценовото предложение на Изпълнителя, е ………………………….. лв. (словом...........................) без ДДС или ....................... лв. (словом..........................................) с ДДС.

1. В Цената по ал. 1 са включени всички разходи на **ИЗПЪЛНИТЕЛЯ** за изпълнение на услугите и извършването на поддръжка, включително и разходите за персонала, който ще изпълнява поръчката, и/или на членовете на ръководния състав, които ще отговарят за изпълнението и за неговите подизпълнители (*ако е приложимо*), като **ВЪЗЛОЖИТЕЛЯТ** не дължи заплащането на каквито и да е други разноски, направени от **ИЗПЪЛНИТЕЛЯ.**
2. Плащанията се извършват на тримесечие на четири равни вноски всяка от които в размер от 25 % от стойността на дововора. Плащанията ще се извършат в срок до 30 дни след подписване на приемо-предавателен протокол без забележки за приемане на тримесечните доклади и издадена от страна на Изпълнителя фактура в оригинал.

**Чл. 7. (1)** Всички плащания по този Договор се извършват в лева чрез банков превод по следната банкова сметка на **ИЗПЪЛНИТЕЛЯ:**

Банка:

BIC:

IBAN:

**(2)** Изпълнителят е длъжен да уведомява писмено Възложителя за всички последващи промени по ал. 1 в срок от 3 работни дни (три работни) дни, считано от момента на промяната. В случай че Изпълнителят не уведоми Възложителя в този срок, счита се, че плащанията са надлежно извършени.

1. **ГАРАНЦИЯ ЗА ИЗПЪЛНЕНИЕ**

**Чл. 8.** При подписването на този Договор, **ИЗПЪЛНИТЕЛЯТ** представя на **ВЪЗЛОЖИТЕЛЯ** гаранция за изпълнение в размер на 5 % (пет на сто) от Стойността на Договора без ДДС, а именно ............ (словом) лева („**Гаранцията за изпълнение**“), която служи за обезпечаване на изпълнението на задълженията на **ИЗПЪЛНИТЕЛЯ** по Договора. Гаранцията може да се освободи поетапно след приемане на дейностите за всеки етап, пропорционално на стойността на извършените дейности. В случай, че **ИЗПЪЛНИТЕЛЯТ** е представил банкова гаранция или застраховка, преди освобождаването на тази част от гаранцията за изпълнение се задължава да представи нова гаранция за изпълнение в размер на останалата част от гаранцията за изпълнение. В случай, че представената гаранция за изпълнение е под формата на парична сума **ВЪЗЛОЖИТЕЛЯТ** освобождава съответната част от гаранцията.

**Чл. 9.** (1) В случай на изменение на Договора, извършено в съответствие с този Договор и приложимото право, включително когато изменението е свързано с индексиране на Цената, **ИЗПЪЛНИТЕЛЯТ** се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 5 (пет) работни дни от подписването на допълнително споразумение за изменението.

(2) Действията за привеждане на Гаранцията за изпълнение в съответствие с изменените условия на Договора могат да включват, по избор на **ИЗПЪЛНИТЕЛЯ**:

1. внасяне на допълнителна парична сума по банковата сметка на **ВЪЗЛОЖИТЕЛЯ**, при спазване на изискванията на чл. 11 от Договора; и/или;

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 12 от Договора; и/или

3. предоставяне на документ за изменение на първоначалната застраховка или нова застраховка, при спазване на изискванията на чл. 13 от Договора.

**Чл. 11.** Когато като Гаранция за изпълнение се представя парична сума, сумата се внася по следната банкова сметка на **ВЪЗЛОЖИТЕЛЯ:**

(IBAN): BG 38 SOMB 9130 3337 0251 01,

BIC:SOMBBGSF,

Банка:Общинска банка, клон "Денкоглу", гр. София.

**Чл. 12. (1)** Когато като гаранция за изпълнение се представя банкова гаранция, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на банкова гаранция, издадена в полза на **ВЪЗЛОЖИТЕЛЯ**, която трябва да отговаря на следните изисквания:

1. да бъде безусловна и неотменяема банкова гаранция, във форма, предварително съгласувана с **ВЪЗЛОЖИТЕЛЯ** и да съдържа задължение на банката - гарант да извърши плащане при първо писмено искане от **ВЪЗЛОЖИТЕЛЯ**, деклариращ, че е налице неизпълнение на задължение на **ИЗПЪЛНИТЕЛЯ** или друго основание за задържане на Гаранцията за изпълнение по този Договор;

2. да бъде със срок на валидност за целия срок на действие на Договора плюс 60 (шестдесет) дни след крайния срок на Договора, като при необходимост срокът на валидност на банковата гаранция се удължава или се издава нова.

**(2)** Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ**.

**Чл. 13. (1)** Когато като Гаранция за изпълнение се представя застраховка, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на застрахователна полица, издадена в полза на **ВЪЗЛОЖИТЕЛЯ** / в която **ВЪЗЛОЖИТЕЛЯТ** е посочен като трето ползващо се лице (бенефициер), която трябва да отговаря на следните изисквания:

1. да обезпечава изпълнението на този Договор чрез покритие на отговорността на **ИЗПЪЛНИТЕЛЯ**;

2. да бъде със срок на валидност за целия срок на действие на Договора плюс 60 (шестдесет) дни след крайния срок на Договора.

**(2)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ**.

**Чл. 14. (1) ВЪЗЛОЖИТЕЛЯТ** освобождава Гаранцията за изпълнение в срок до 30 (тридесет) дни след окончателното приключване на дейностите по договора и приемане на резултатите от него, ако липсват основания за задържането от страна на **ВЪЗЛОЖИТЕЛЯ** на каквато и да е сума по нея.

**(2)** Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на **ИЗПЪЛНИТЕЛЯ**, посочена в чл. 8 от Договора;

2. когато е във формата на банкова гаранция – чрез връщане на нейния оригинал на представител на **ИЗПЪЛНИТЕЛЯ** или упълномощено от него лице;

3. когато е във формата на застраховка – чрез връщане на оригинала на застрахователната полица/застрахователния сертификат на представител на **ИЗПЪЛНИТЕЛЯ** или упълномощено от него лице /изпращане на писмено уведомление до застрахователя.

**(3)** Гаранцията или съответната част от нея не се освобождава от **ВЪЗЛОЖИТЕЛЯ**, ако в процеса на изпълнение на Договора е възникнал спор между Страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранциите.

**Чл. 15. ВЪЗЛОЖИТЕЛЯТ** има право да задържи съответна част и да се удовлетвори от Гаранцията за изпълнение, когато **ИЗПЪЛНИТЕЛЯТ** не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на **ИЗПЪЛНИТЕЛЯ**, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл. 16. ВЪЗЛОЖИТЕЛЯТ** има право да задържи Гаранцията за изпълнение в пълен размер, в следните случаи:

1. ако **ИЗПЪЛНИТЕЛЯТ** не започне работа по изпълнение на Договора в срок до 30 (тридесет) дни след Датата на влизане в сила и **ВЪЗЛОЖИТЕЛЯТ** развали Договора на това основание;

2. при пълно неизпълнение, в т.ч. когато услугите и доставките не отговарят на изискванията на **ВЪЗЛОЖИТЕЛЯ**, и разваляне на Договора от страна на **ВЪЗЛОЖИТЕЛЯ** на това основание;

3. при прекратяване на дейността на **ИЗПЪЛНИТЕЛЯ** или при обявяването му в несъстоятелност.

**Чл. 17.** Във всеки случай на задържане на Гаранцията за изпълнение, **ВЪЗЛОЖИТЕЛЯТ** уведомява **ИЗПЪЛНИТЕЛЯ** за задържането и неговото основание. Задържането на Гаранцията за изпълнение изцяло или частично не изчерпва правата на **ВЪЗЛОЖИТЕЛЯ** да търси обезщетение в по-голям размер.

**Чл. 18.** Когато **ВЪЗЛОЖИТЕЛЯТ** се е удовлетворил от Гаранцията за изпълнение и Договорът продължава да е в сила, **ИЗПЪЛНИТЕЛЯТ** се задължава в срок до 10 (десет) дни да допълни Гаранцията за изпълнение, като внесе усвоената от **ВЪЗЛОЖИТЕЛЯ** сума по сметката на **ВЪЗЛОЖИТЕЛЯ** или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 9 от Договора.

**Чл. 19. ВЪЗЛОЖИТЕЛЯТ** не дължи лихва за времето, през което средствата по Гаранцията за изпълнение са престояли при него законосъобразно.

1. **ПРАВА И ЗАДЪЛЖЕНИЯ НА СТРАНИТЕ**

**Чл. 20.** Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

**Общи права и задължения на ИЗПЪЛНИТЕЛЯ**

**Чл. 21. ИЗПЪЛНИТЕЛЯТ има право:**

1. да получи възнаграждение в размера, сроковете и при условията по чл. 6 – 8 от договора;

2. да иска и да получава от **ВЪЗЛОЖИТЕЛЯ** необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора;

**Чл. 22. ИЗПЪЛНИТЕЛЯТ се задължава:**

1. да осигури непрекъснато, надеждно и сигурно функциониране на Информационната система и публичния регистър.

2. да информира своевременно **ВЪЗЛОЖИТЕЛЯ** за всички пречки, възникващи в хода на изпълнението на работа, да предложи начин за отстраняването им, като може да поиска от **ВЪЗЛОЖИТЕЛЯ** указания и/или съдействие за отстраняването им;

3. да пази поверителна Конфиденциалната информация, в съответствие с уговореното в чл. 38 от Договора;

4. да изпълнява всички законосъобразни указания и изисквания на **ВЪЗЛОЖИТЕЛЯ**;

5. Да води отчетност за извършената работа по изпълнение на поръчката, като съставя необходимите протоколи, съгласно изискванията на техническата спецификация;

6. Да уведомява **ВЪЗЛОЖИТЕЛЯ** за хода на изпълнение на възложената му работа, промяна на обстоятелствата и възникнали затруднения;

7. Да отстранява посочените от **ВЪЗЛОЖИТЕЛЯ** недостатъци и пропуски в изпълнението на работата си за своя сметка и в срока, определен от ВЪЗЛОЖИТЕЛЯ, като предостави същата с необходимото и уговорено качество;

8. **ИЗПЪЛНИТЕЛЯТ** се задължава да сключи договор/договори за подизпълнение с посочените в офертата му подизпълнители в срок от 10 (десет) дни от сключване на настоящия Договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788) (*ако е приложимо*).

9. Да уведоми с писмено предизвестие **ВЪЗЛОЖИТЕЛЯ** за спиране на изпълнението на договора поради непреодолима сила в срок от три дни от настъпването й;

10.Да се придържа към всички приложими стандарти, норми, закони и подзаконови нормативни актове на националното законодателство и актове на Европейския съюз, имащи пряко отношение към изпълнението на договора;

**11.** При приемане на нови нормативни актове или изменение на нормативни актове, имащи отношение към изпълнението дейностите по настоящия договор, ИЗПЪЛНИТЕЛЯТ е длъжен да приведе обекта на поръчката по чл. 1 в съответствие с изменените актове.

12. Да извърши подготовка и проведе обучение на лицата, определени от **ВЪЗЛОЖИТЕЛЯ** за работа с разработените модули.

**Общи права и задължения на ВЪЗЛОЖИТЕЛЯ**

**Чл. 23. ВЪЗЛОЖИТЕЛЯТ има право:**

1. да изисква и да получи услугите в уговорения срок, количество и качество;

2. да контролира изпълнението на поетите от **ИЗПЪЛНИТЕЛЯ** задължения, в т.ч. да иска и да получава информация от **ИЗПЪЛНИТЕЛЯ** през целия Срок на Договора, или да извършва проверки, при необходимост и на мястото на изпълнение на Договора, но без с това да пречи на изпълнението;

3. да изисква от **ИЗПЪЛНИТЕЛЯ** преработване или доработване на дейностите, в съответствие с уговореното в чл. 25 от Договора;

5. да не приеме някои или всички дейности в съответствие с уговореното в чл. 25 от Договора;

**Чл. 24. ВЪЗЛОЖИТЕЛЯТ се задължава:**

1. Да осигури необходимите условия за работа и достъп на ИЗПЪЛНИТЕЛЯ до съответните звена, необходими за изпълнението на предмета на договора;
2. да заплати на **ИЗПЪЛНИТЕЛЯ** Цената в размера, по реда и при условията, предвидени в този Договор;
3. да предостави и осигури достъп на **ИЗПЪЛНИТЕЛЯ** до информацията, необходима за извършването на услугите и доставките, предмет на Договора, при спазване на относимите изисквания или ограничения съгласно приложимото право;
4. Да информира Изпълнителя за всички пречки, за които е осведомен, възникнали в хода на изпълнението на дейностите по договора и да му съдейства за тяхното преодоляване;
5. Да определи представител/и за контакт с ИЗПЪЛНИТЕЛЯ във връзка с изпълнението на договора: лица, длъжности и данни за контакт;
6. да пази поверителна Конфиденциалната информация, в съответствие с уговореното в чл. 38 от Договора;
7. да оказва съдействие на **ИЗПЪЛНИТЕЛЯ** във връзка с изпълнението на този Договор, включително и за отстраняване на възникнали пречки пред изпълнението на Договора, когато **ИЗПЪЛНИТЕЛЯТ** поиска това;
8. да освободи представената от **ИЗПЪЛНИТЕЛЯ** Гаранция за изпълнение, съгласно клаузите на чл. 9-19 от Договора.
9. **ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 25.** (1) Предаването на изпълнението на услугата се документира с протокол за приемане и предаване, който се подписва от представители на **ВЪЗЛОЖИТЕЛЯ** и **ИЗПЪЛНИТЕЛЯ** в два оригинални екземпляра – по един за всяка от Страните („Приемо-предавателен протокол“).

(2) **ВЪЗЛОЖИТЕЛЯТ** има право:

1. Да осъществява текущ контрол при изпълнение на договора по всяко време, включително чрез проверки на място, без с това да затруднява работата на Изпълнителя;

2. Да изисква и получава по всяко време информация от Изпълнителя относно степента на изпълнение на дейностите, предмет на договора;

3. Да дава писмени указания на Изпълнителя относно необходимостта от предприемане на действия за решаването на възникналите в хода на изпълнението на поръчката проблеми;

4. Да изисква от Изпълнителя да изпълни възложените дейности в срок, без отклонение от договореното и без недостатъци;

5. Да получи резултатите от изпълнението на договора във вида и срока, уговорени в този договор и предвидени в Техническите спецификации на поръчката;

6. Да приеме изпълнените дейности в случай, че същите съответстват по обем, съдържание и качество на изискванията на Възложителя, заложени в Техническите спецификации на поръчката и техническото предложение на Изпълнителя;

7. Да връща с двустранно подписан протокол за преработка на непълно и/или некачествено изпълнени от Изпълнителя дейности, като определя допълнителен срок за това;

8. Да изисква от Изпълнителя да нанася корекции и да преработва документите, разработени в изпълнение на поръчката, съобразно указанията на **ВЪЗЛОЖИТЕЛЯ**;

9. Да не приеме извършената работа, ако тя не съответства по обем и качество на неговите изисквания и не може да бъде коригирана в съответствие с указанията на **ВЪЗЛОЖИТЕЛЯ**;

10. Да поиска преработване и/или допълване на дейностите –в определен от него срок, като в такъв случай преработването и/или допълването се извършва в указан от **ВЪЗЛОЖИТЕЛЯ** срок и е изцяло за сметка на **ИЗПЪЛНИТЕЛЯ**(когато бъдат установени несъответствия на изпълненото с уговореното или бъдат констатирани недостатъци, **ВЪЗЛОЖИТЕЛЯТ** може да откаже приемане на изпълнението до отстраняване на недостатъците, като даде подходящ срок за отстраняването им за сметка на **ИЗПЪЛНИТЕЛЯ**);

**(3)** Когато **ИЗПЪЛНИТЕЛЯТ** не спази изискванията на Техническата спецификация на поръчката и на техническото си предложение, **ВЪЗЛОЖИТЕЛЯТ** има право да откаже да приеме работата и съответно да я заплати, докато **ИЗПЪЛНИТЕЛЯТ** не изпълни своите задължения.

(4) Когато възникне необходимост от корекции, **ВЪЗЛОЖИТЕЛЯТ** издава и подписва констативни протоколи, в които описва коментарите и бележките си и определя срок за отстраняването им.

(5) При упражняването на контрол, **ВЪЗЛОЖИТЕЛЯТ** има право да дава писмени разпореждания и указания, както и да определя срокове за изпълнение, които са задължителни за **ИЗПЪЛНИТЕЛЯ**.

**(**6) Приемо-предавателните протоколи се подписват от следните лица:

За **ВЪЗЛОЖИТЕЛЯ:** Валя Желязкова, началник на отдел ПСТ, дирекция ИОТМСВО

За **ИЗПЪЛНИТЕЛЯ:** ……………………………………

1. **САНКЦИИ ПРИ НЕИЗПЪЛНЕНИЕ**

**Чл. 26.** (1) При неизпълнение на задължение по договора, неизправната страна дължи на другата обезщетение за причинени вреди при условията на действащото българско законодателство.

(2) Ако **ИЗПЪЛНИТЕЛЯТ** не изпълни възложените с настоящия договор дейности в уговорените срокове, същият дължи неустойка на **ВЪЗЛОЖИТЕЛЯ** в размер на 0.5 % (нула цяло и пет десети на сто) от стойността на съответната услуга за всеки просрочен ден, но не повече от 10 % (десет на сто) от цената на съответната услуга.

(3) При забава в плащанията на уговореното в чл. 6, ал. 1 възнаграждение, **ВЪЗЛОЖИТЕЛЯТ** дължи неустойка в размер на 0.5% (нула цяло и пет десети на сто) от неизпълненото задължение за съответното плащане за всеки ден закъснение, но не повече от 10% (десет на сто) от стойността на съответното плащане.

(4) **ИЗПЪЛНИТЕЛЯТ** отговаря за действията на трети лица или подизпълнители, като за свои действия.

**Чл. 27.** При констатирано лошо или друго неточно или частично изпълнение на Услугата или при отклонение от изискванията на **ВЪЗЛОЖИТЕЛЯ**, посочени в Техническата спецификация, **ВЪЗЛОЖИТЕЛЯТ** има право да поиска от **ИЗПЪЛНИТЕЛЯ** да изпълни изцяло и качествено услугата, без да дължи допълнително възнаграждение за това. В случай, че и повторното изпълнение на услугата е некачествено, **ВЪЗЛОЖИТЕЛЯТ** има право да задържи гаранцията за изпълнение и да прекрати договора.

**Чл. 28**. При разваляне на Договора поради виновно неизпълнение на някоя от Страните, виновната Страна дължи неустойка в размер на 15 % (петнадесет на сто) от Стойността на Договора.

**Чл. 29. ВЪЗЛОЖИТЕЛЯТ** има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено **ИЗПЪЛНИТЕЛЯ** за това.

**Чл. 30.** Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

1. **ПРЕКРАТЯВАНЕ НА ДОГОВОРА**

**Чл. 31. (1)** Този Договор се прекратява:

1. с изтичане на срока на Договора;

2. с изпълнението на всички задължения на Страните по него;

3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 5 (пет) работни дни от настъпване на невъзможността и да представи доказателства;

4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

5. при условията по чл. 5, ал. 1, т. 3 от ЗИФОДРЮПДРКТЛТДС.

(2) Договорът може да бъде прекратен

1. по взаимно съгласие на Страните, изразено в писмена форма;

2. когато за **ИЗПЪЛНИТЕЛЯ** бъде открито производство по несъстоятелност или ликвидация – по искане на всяка от Страните / **ВЪЗЛОЖИТЕЛЯ;**

3. **ВЪЗЛОЖИТЕЛЯТ** има право да прекрати едностранно настоящия договор изцяло или частично, при невъзможност за осигуряване на финансиране на дейностите, предмет на възлагане, за което уведомява писмено **ИЗПЪЛНИТЕЛЯ.**

**Чл. 32.** (1) Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

(2) За целите на този Договор, Страните ще считат за виновно неизпълнение на съществено задължение на **ИЗПЪЛНИТЕЛЯ** всеки от следните случаи:

1. когато **ИЗПЪЛНИТЕЛЯТ** не е започнал изпълнението на Услугите в срок до 30 (тридесет) дни, считано от Датата на влизане в сила;

2. **ИЗПЪЛНИТЕЛЯТ** е прекратил изпълнението на Услугите за повече от 30 (тридесет) дни без съгласието на **ВЪЗЛОЖИТЕЛЯ;**

3. **ИЗПЪЛНИТЕЛЯТ** е допуснал съществено отклонение от Условията за изпълнение на поръчката / Техническата спецификация и Техническото предложение.

(3) **ВЪЗЛОЖИТЕЛЯТ** може да развали Договора само с писмено уведомление до **ИЗПЪЛНИТЕЛЯ** и без да му даде допълнителен срок за изпълнение, ако поради забава на **ИЗПЪЛНИТЕЛЯ** то е станало безполезно.

**Чл. 33. ВЪЗЛОЖИТЕЛЯТ** прекратява Договора в случаите по чл. 118, ал.1 от ЗОП, без да дължи обезщетение на **ИЗПЪЛНИТЕЛЯ** за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.

**Чл. 34.** Във всички случаи на прекратяване на Договора, освен при прекратяване на юридическо лице – Страна по Договора без правоприемство:

1. **ВЪЗЛОЖИТЕЛЯТ** и **ИЗПЪЛНИТЕЛЯТ** съставят констативен протокол за извършената към момента на прекратяване работа и размера на евентуално дължимите плащания;

2. **ИЗПЪЛНИТЕЛЯТ** се задължава:

а) да преустанови предоставянето на Услугите, с изключение на такива дейности, каквито може да бъдат необходими и поискани от **ВЪЗЛОЖИТЕЛЯ;**

б) да предаде на **ВЪЗЛОЖИТЕЛЯ** всички отчети/разработки/доклади, изготвени от него в изпълнение на Договора до датата на прекратяването; и

в) да върне на **ВЪЗЛОЖИТЕЛЯ** всички документи и материали, които са собственост на **ВЪЗЛОЖИТЕЛЯ** и са били предоставени на **ИЗПЪЛНИТЕЛЯ** във връзка с предмета на Договора.

**ІХ. ЕКИП НА ИЗПЪЛНИТЕЛЯ**

**Чл. 35.** (1) **ИЗПЪЛНИТЕЛЯТ** е длъжен да осъществява дейностите-предмет на договора с експертите, предложени в офертата му за участие в обществената поръчка.

(2) За работата, действията и бездействията на екипа на **ИЗПЪЛНИТЕЛЯ**, във връзка с изпълнението на договора, **ИЗПЪЛНИТЕЛЯТ** отговаря като за своя работа, действия и бездействия, както пред **ВЪЗЛОЖИТЕЛЯ,** така и пред трети лица. **ИЗПЪЛНИТЕЛЯТ** носи отговорност за качеството на експертите, които предлага на разположение на **ВЪЗЛОЖИТЕЛЯ.**

(3) **ИЗПЪЛНИТЕЛЯТ** няма право да заменя член на екипа без писменото съгласие на **ВЪЗЛОЖИТЕЛЯ**.

(4) Замяната на експерт (член на екипа) се допуска по изключение когато експертът е възпрепятстван поради болест или друга обективна причина да изпълнява задълженията си по настоящия договор и това би довело до забавяне на изпълнението на договора. В този случай, **ИЗПЪЛНИТЕЛЯТ** е длъжен да уведоми Възложителя и да поиска неговото съгласие за замяна на експерта с друг. Експертът, който се предлага за замяна трябва да отговоря на условията за професионална компетентност, посочени в документацията за участие.

(5) В случаите на неодобрение от **ВЪЗЛОЖИТЕЛЯ** на предложен за замяна експерт по ал. 4, **ИЗПЪЛНИТЕЛЯТ** предлага на негово място друга кандидатура.

(6) При никакви обстоятелства замяната на експерти и/или привличането на допълнителни експерти (включително и спомагателен персонал) не е основание за искане и получаване на каквото и да е друго допълнително плащане, извън цената по чл. 6.

(7) При възникнали допълнителни разходи от подмяната на член на екипа, разходите и отговорността се понасят от **ИЗПЪЛНИТЕЛЯ.**

**Х. ОБЩИ РАЗПОРЕДБИ**

Дефинирани понятия и тълкуване

**Чл. 36.** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

Спазване на приложими норми

**Чл. 37.** При изпълнението на Договора, **ИЗПЪЛНИТЕЛЯТ** и неговите подизпълнители е длъжен са длъжни да спазват всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

Конфиденциалност

**Чл. 38. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от **ИЗПЪЛНИТЕЛЯ.**

Дефиниция: Конфиденциална информация включва, без да се ограничава до: всякаква финансова, търговска, техническа или друга информация, анализи, съставени материали, изследвания, документи или други материали, свързани с бизнеса, управлението или дейността на другата Страна, от каквото и да е естество или в каквато и да е форма, включително, финансови и оперативни резултати, пазари, настоящи или потенциални клиенти, собственост, методи на работа, персонал, договори, ангажименти, правни въпроси или стратегии, продукти, процеси, свързани с документация, чертежи, спецификации, диаграми, планове, уведомления, данни, образци, модели, мостри, софтуер, софтуерни приложения, компютърни устройства или други материали или записи или друга информация, независимо дали в писмен или устен вид, или съдържаща се на компютърен диск или друго устройство.

**(2)** С изключение на случаите, посочени в ал.3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

Публични изявления

**Чл. 39. ИЗПЪЛНИТЕЛЯТ** няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на **ВЪЗЛОЖИТЕЛЯ** или на резултати от работата на **ИЗПЪЛНИТЕЛЯ**, без предварителното писмено съгласие на **ВЪЗЛОЖИТЕЛЯ**, което съгласие няма да бъде безпричинно отказано или забавено.

Авторски права

**Чл. 40. (1)** Страните се съгласяват, на основание чл. 42, ал. 1 от Закона за авторското право и сродните му права, че авторските права върху всички документи и материали, и всякакви други елементи или компоненти, създадени в резултат на или във връзка с изпълнението на Договора, принадлежат изцяло на **ВЪЗЛОЖИТЕЛЯ** в същия обем, в който биха принадлежали на автора. **ИЗПЪЛНИТЕЛЯТ** декларира и гарантира, че трети лица не притежават права върху изготвените документи и други резултати от изпълнението на Договора, които могат да бъдат обект на авторско право.

**(2)** В случай че бъде установено с влязло в сила съдебно решение или в случай че **ВЪЗЛОЖИТЕЛЯТ** и/или **ИЗПЪЛНИТЕЛЯТ** установят, че с изготвянето, въвеждането и използването на документи или други материали, съставени при изпълнението на този Договор, е нарушено авторско право на трето лице, **ИЗПЪЛНИТЕЛЯТ** се задължава да направи възможно за **ВЪЗЛОЖИТЕЛЯ** използването им:

1. чрез промяна на съответния документ или материал; или

2. чрез замяната на елемент от него със защитени авторски права с друг елемент със същата функция, който не нарушава авторските права на трети лица; или

3. като получи за своя сметка разрешение за ползване на продукта от третото лице, чиито права са нарушени.

**(3) ВЪЗЛОЖИТЕЛЯТ** уведомява **ИЗПЪЛНИТЕЛЯ** за претенциите за нарушени авторски права от страна на трети лица в срок до 10 (*десет*) дни от узнаването им. В случай, че трети лица предявят основателни претенции, **ИЗПЪЛНИТЕЛЯТ** носи пълната отговорност и понася всички щети, произтичащи от това. **ВЪЗЛОЖИТЕЛЯТ** привлича **ИЗПЪЛНИТЕЛЯ** в евентуален спор за нарушено авторско право във връзка с изпълнението по Договора.

**(4) ИЗПЪЛНИТЕЛЯТ** заплаща на **ВЪЗЛОЖИТЕЛЯ** обезщетение за претърпените вреди и пропуснатите ползи вследствие на окончателно признато нарушение на авторски права на трети лица.

Прехвърляне на права и задължения

**Чл. 41.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора могат да бъдат прехвърляни или залагани съгласно приложимото право.

Изменения

**Чл. 42.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

Непреодолима сила

**Чл. 43. (1)** Никоя от Страните по този Договор не отговаря за неизпълнение, причинено от непреодолима сила. За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон.

**(2)** Не може да се позовава на непреодолима сила Страна, която е била в забава към момента на настъпване на обстоятелството, съставляващо непреодолима сила.

**(3)** Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 3 дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При неуведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията на свързаните с тях насрещни задължения се спира.]

Нищожност на отделни клаузи

**Чл. 44.** В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

Уведомления

**Чл. 45. (1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на Страните са както следва:

1. **За ВЪЗЛОЖИТЕЛЯ:**

Адрес за кореспонденция: гр.София, 1618, бул. „Цар Борис III” № 136,

Лице за контакт: Валя Желязкова, началник на отдел ПСТ, дирекция ИОТМСВО

Тел.: 02/940-6419; e-mail: zhelyazkova@eea.government.bg

2. **За ИЗПЪЛНИТЕЛЯ:**

Адрес за кореспонденция:

Тел.: Факс:

e-mail:

Лице за контакт:

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

4. датата на приемането – при изпращане по факс;

5. датата на получаване – при изпращане по електронна поща.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (*три*) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на **ИЗПЪЛНИТЕЛЯ**, същият се задължава да уведоми **ВЪЗЛОЖИТЕЛЯ** за промяната в срок до 3 работни (три работни) дни от вписването ѝ в съответния регистър.

Език

**Чл. 46. (1)** Този Договор се сключва на български език.

**(2)** Българският език е задължителен за използване при съставяне на всякакви документи, свързани с изпълнението на Договора, в т.ч. уведомления, протоколи, отчети и др., както и при провеждането на работни срещи. Всички разходи за превод, ако бъдат необходими за **ИЗПЪЛНИТЕЛЯ** или негови представители или служители, са за сметка на **ИЗПЪЛНИТЕЛЯ**.

Приложимо право

**Чл. 47.** Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

Разрешаване на спорове

**Чл. 48.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

Екземпляри

**Чл. 59.** Този Договор е изготвен и подписан в 3 (три) еднообразни екземпляра – един за **ИЗПЪЛНИТЕЛЯ** и два за **ВЪЗЛОЖИТЕЛЯ.**

Приложения:

**Чл. 50.** Към този Договор се прилагат и са неразделна част от него следните приложения:

Приложение № 1 – Техническа спецификация;

Приложение № 2 – Техническо предложение на **ИЗПЪЛНИТЕЛЯ;**

Приложение № 3 – Ценово предложение на **ИЗПЪЛНИТЕЛЯ**

|  |  |
| --- | --- |
| **ЗА ВЪЗЛОЖИТЕЛ:** | **ИЗПЪЛНИТЕЛ:** |
| **ИЗПЪЛНИТЕЛЕН ДИРЕКТОР:**    **…………………………..**  **ГЕОРГИ БАЛЧЕВ** | ……………………….. |
| **НАЧАЛНИК НА ОТДЕЛ**  **„ФИНАНСИ И СТОПАНСКО УПРАВЛЕНИЕ”:**  **………………………… ГЕОРГИ ИГНАТИЕВ** |  |